GOFAL CYMDEITHASOL, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Cartrefi Gofal (Cymru) (Diwygiadau Amrywiol) 2011 a deuant i rym ar 1 Mehefin 2011. 2 Mae'r Rheoliadau hyn yn gymwys o ran Cymru. Dehongli 2 Yn y Rheoliadau hyn— ystyr “y prif Reoliadau ” (“ the principal Regulations ”) yw Rheoliadau Cartrefi Gofal (Cymru) 2002 ; ystyr “y Rheoliadau Cofrestru ” (“ the Registration Regulations ”) yw Rheoliadau Cofrestru Gofal Cymdeithasol a Gofal Iechyd Annibynnol (Cymru) 2002 . Diwygio'r prif Reoliadau 3 1 Mae'r prif Reoliadau wedi eu diwygio'n unol â darpariaethau canlynol y rheoliad hwn. 2 Yn rheoliad 2 (dehongli) mewnosoder yn y man priodol yn ôl trefn yr wyddor— “cymhwyster angenrheidiol” (“ required qualification ”) yw cymhwyster a gynhwysir mewn rhestr a gedwir gan Weinidogion Cymru at ddibenion y Rheoliadau hyn; . 3 Yn rheoliad 7 (ffitrwydd y darparydd cofrestredig)— a yn lle paragraff (3)(c) rhodder y canlynol— c bod gwybodaeth neu ddogfennaeth lawn a boddhaol ar gael ar gyfer yr unigolyn mewn perthynas â'r materion perthnasol a bennir ym mharagraff (4). ; b ailrifer y ddarpariaeth bresennol ym mharagraff (4) a (5) yn baragraff (5) a (6) yn y drefn honno; c ar ôl paragraff (3) mewnosoder y canlynol— 4 Dyma'r materion y cyfeiriwyd atynt ym mharagraff (3)— a pan fo'r unigolyn yn rheoli neu'n bwriadu rheoli'r cartref gofal— i ac eithrio pan fo paragraff (5) yn gymwys, mewn perthynas â phob un o'r materion a bennir ym mharagraffau 1 i 6 o Atodlen 2; ii pan fo paragraff (5) yn gymwys — aa mewn perthynas â phob un o'r materion a bennir ym mharagraffau 1 a 3 i 6 o Atodlen 2, a bb bod hysbysiad wedi dod i law o dan adran 113E(4)(a) o Ddeddf yr Heddlu 1997 yn datgan nad yw'r unigolyn wedi ei gynnwys ar restr o oedolion penodedig (o fewn ystyr adran 113E o'r Ddeddf honno) ; b pan na fo'r unigolyn yn rheoli nac yn bwriadu rheoli'r cartref gofal — i ac eithrio pan fo paragraff (5) yn gymwys, mewn perthynas â phob un o'r materion a bennir ym mharagraffau 1 i 5 a 6 o Atodlen 2; ii pan fo paragraff (5) yn gymwys— aa mewn perthynas â phob un o'r materion a bennir ym mharagraffau 1, 3 i 5 a 6 o Atodlen 2, a bb bod hysbysiad wedi dod i law o dan adran 113E(4)(a) o Ddeddf yr Heddlu 1997 nad yw'r unigolyn wedi ei gynnwys ar restr o oedolion penodedig (o fewn ystyr adran 113E o'r Ddeddf honno). . 4 Yn lle paragraff (3) o reoliad 8 (penodi rheolwr), rhodder— 3 Os yw'r darparydd cofrestredig yn bwriadu rheoli'r cartref gofal, rhaid i'r unigolyn hwnnw— a cydymffurfio â'r gofynion a bennir yn rheoliad 9 (ffitrwydd y rheolwr cofrestredig); a b hysbysu swyddfa briodol Llywodraeth Cynulliad Cymru ar unwaith am y dyddiad y mae'r gwaith rheoli hwnnw i ddechrau. . 5 Yn rheoliad 9 (ffitrwydd y rheolwr cofrestredig)— a ym mharagraff (2)— i yn is-baragraff (b)(ii), yn lle “medrau a'r profiad” rhodder “cymwysterau, y medrau a'r profiad”, a ii yn is-baragraff (c), yn lle “paragraff (3)” ym mhob man lle y mae'n digwydd, rhodder “paragraff (7)”; b ailrifer y ddarpariaeth bresennol ym mharagraff (3) yn baragraff (7); c ar ôl paragraff (2) mewnosoder— 3 Yn ddarostyngedig i baragraff (4), mae cyfeiriad at gymwysterau, medrau a phrofiad yn cynnwys gofyniad bod rhaid i'r person feddu ar gymhwyster angenrheidiol. 4 Pan fo person, nad yw'n dal cymhwyster angenrheidiol, wedi ei benodi'n rheolwr cartref gofal cyn 1 Mehefin 2011, nid yw'r person hwnnw'n ffit i reoli cartref gofal onid yw'n ennill cymhwyster angenrheidiol heb fod yn hwyrach na— a 1 Hydref 2011; neu b unrhyw ddyddiad diweddarach y bydd Gweinidogion Cymru yn cytuno ei fod yn rhesymol o dan yr holl amgylchiadau. 5 Nid oes dim ym mharagraff (3) neu (4) sy'n effeithio ar unrhyw ofyniad i reolwr feddu ar gymwysterau neu fedrau eraill neu brofiad arall sy'n berthnasol i'r materion a nodwyd ym mharagraff (2)(b). 6 Nid yw person yn ffit i reoli cartref gofal onid yw wedi ei gofrestru'n rheolwr cartref gofal gyda Chyngor Gofal Cymru heb fod yn hwyrach na– a 1 Hydref 2011; neu b unrhyw ddyddiad diweddarach y bydd Gweinidogion Cymru yn cytuno ei fod yn rhesymol o dan yr holl amgylchiadau. . 6 Yn rheoliad 19 (ffitrwydd y gweithwyr)— a ym mharagraff (2)(ch)(i), yn lle “1 i 6” rhodder “1 i 5 a 6”; b ym mharagraff (2)(ch)(ii), yn lle “1 a 3 i 6” rhodder “1, 3 i 5 a 6”; c ym mharagraff (5)(a) yn lle “3 i 6”, rhodder “3 i 5 a 6”. 7 Yn Atodlen 2 (yr wybodaeth a'r dogfennau sydd i fod ar gael mewn perthynas â phersonau sy'n rhedeg neu'n rheoli cartrefi gofal neu'n gweithio ynddo)— a ym mharagraff 5, ar ôl “perthnasol” mewnosoder “neu angenrheidiol”; b ar ôl paragraff 5, mewnosoder— 5A Pan fo'n berthnasol, tystiolaeth ddogfennol am gofrestriad gyda Chyngor Gofal Cymru. . Diwygio'r Rheoliadau Cofrestru 4 1 Mae'r Rheoliadau Cofrestru wedi eu diwygio'n unol â darpariaethau canlynol y rheoliad hwn. 2 Yn Atodlen 1 (yr wybodaeth sydd i'w darparu mewn cais am gofrestriad fel person sy'n rhedeg sefydliad neu asiantaeth), yn Rhan 1 (gwybodaeth am y ceisydd)— a ar ôl paragraff 1(b) mewnosoder— ba where the establishment is a care home, whether the applicant is registered with the Care Council for Wales and, if so, details of his or her registration; ; b ar ôl paragraff 2(c), mewnosoder— ca where the establishment is a care home, whether the responsible individual is registered with the Care Council for Wales and, if so, details of his or her registration; . 3 Yn Atodlen 3 (yr wybodaeth a'r dogfennau sydd i'w darparu mewn cais am gofrestriad fel rheolwr sefydliad neu asiantaeth), yn Rhan 1 (gwybodaeth), ar ôl paragraff 2A, mewnosoder— 2B Where the establishment is a care home, details of the applicant’s registration with the Care Council for Wales. . Gwenda Thomas Y Dirprwy Weinidog dros Wasanaethau Cymdeithasol, o dan awdurdod y Gweinidog dros Iechyd a Gwasanaethau Cymdeithasol, un o Weinidogion Cymru 29 Mawrth 2011